उत्तराखंड में बादल फटने से दो लोगों की मौत  
उत्तरकाशी जिले के मोरी तहसील के हधवाड़ी गांव के पास शनिवार को बादल फटने से दो लोगों की मौत हो गई और करीब 400 भेड़ें भी मारी गईं।
उत्तराखंड के उत्तरकाशी जिले के मोरी तहसील के हधवाड़ी गांव के पास शनिवार को बादल फटने से दो लोगों की मौत हो गई और करीब 400 भेड़ें भी मारी गईं। आधिकारिक सूत्रों ने बताया कि सुबह दो चरवाहे अपनी भेड़ों को चराने के लिए हधवाडी गांव से ऊपर पहाड़ियों पर गए हुए थे। उसी दौरान एकाएक बादल फटा और तेजी से पानी गिरा, जिससे करीब 400 भेड़ें और दोनों चरवाहे बह गए।  सूत्रों के अनुसार, इस घटना में दोनों चरवाहों की मौत हो गई। करीब 400 भेडें भी पानी के तेज बहाव में बह गईं, जिससे उनकी मौत हो गई। सूत्रों ने बताया कि इस घटना की सूचना मिलने के बाद क्षेत्र में बचाव और राहत दल को भेजा गया है।